Տնտեսագետները և էներգետիկայի որոլտով զբաղվող փորձագետները, վերլուծելով ՀԷՑ-ի շուրջ ստեղված իրավիճակը և այն, որ կազմակերպությունը անգամ էլեկտրաէներգիայի սակագների բարձրացումից հետո հանվեց վաճառքի, ենթադրում են, որ վաճառքի գործընթացը պլանավորած էր ավելի շուտ, քան սկսեցին հանրային ընդվզումները սակագների բարձրացման դեմ: «Հանրային ընդվզումները հանգեցրեցին նրան, որ ՀԷՑ-ի արժեքն ընկավ: Այնուամենայնիվ, սակագները բարձրացվեցին, որից հետո կազմակերպությունը պետք է շահույթով աշխատեր ու մարեր պարտքերը, սակայն այն հանվեց վաճառքի: Սա մի գործընթաց է, որից շահեց գնորդը», - կարծում է տնտեսագետ Արտակ Մանուկյանը: